Public procurement notice: Contract Award Notice
Published: 2025-10-06
Buyer: Poliisihallitus
Country: FI
Region: FI1B1
Contract type: Supplies
Procedure: Negotiated with prior call for competition
CPV classification: 35000000: Security, fire-fighting, police and defence equipment | 35331200
Award criteria: price

Technical requirements: Hankinnassa noudatetaan lakia julkisista puolustus- ja turvallisuushankinnoista (PutuL, 1531/2011). Hankintamenettelynä käytetään lain 3.1 §:n 10 kohdassa kuvattua neuvottelumenettelyä. 

1. OSALLISTUMISVAIHE

Neuvottelumenettely on monivaiheinen hankintamenettely, jonka ensimmäisessä eli nyt käynnissä olevassa vaiheessa 
(osallistumisvaihe) valitaan ilmoittautuneista ehdokkaista ne, jotka pääsevät kilpailutuksen toiseen vaiheeseen (neuvotteluvaihe) ja jotka voivat neuvotteluvaiheen jälkeen jättää tarjouksen (tarjousvaihe). Tarjoajiksi valitaan kaikki ehdokkaat, jotka täyttävät osallistumispyynnössä asetetut soveltuvuusvaatimukset. Päätös tarjoajien valinnasta toimitetaan ehdokkaan järjestelmään rekisteröitymisen yhteydessä ilmoittamaan yhteystietoon.


2. NEUVOTTELUVAIHE

Hankintamenettelyn neuvotteluvaihe koostuu neuvottelukierroksista, joita voi olla Poliisihallituksen harkinnan mukaisesti yksi tai useampi.

Yksittäinen neuvottelukierros toteutetaan seuraavasti:

1) Valituille tarjoajille luovutetaan alustava tarjouspyyntö sekä neuvottelukutsu. Alustava tarjouspyyntö ja neuvottelukutsu toimitetaan lähtökohtaisesti sähköisesti Tarjouspalvelu.fi -portaaliin pois lukien sellaiset alustavan tarjouspyynnön liitteet, jotka sisältävät Poliisin turvaluokiteltua tietoa. Tällaiset liitteet toimitetaan valituille tarjoajille turvasähköpostilla (kohdassa "Soveltuvuusvaatimukset" ilmoitetun yhteyshenkilön sähköpostiin).

2) Tarjoajat esittävät määräaikaan mennessä kirjalliset kommenttinsa alustavaan tarjouspyyntömateriaaliin siltä osin kuin neuvottelukutsussa tullaan määrittelemään. Kommentit toimitetaan lähtökohtaisesti sähköisesti Tarjouspalvelu -portaalin kautta pois lukien kommentit turvaluokiteltua tietoa sisältäviin alustavan tarjouspyynnön liitteisiin. Kommentit tällaisiin liitteisiin toimitetaan hankintayksikölle turvasähköpostilla.

Hankintayksikkö voi neuvottelukierrosten perusteella tarkentaa ja muokata alustavaa tarjouspyyntöaineistoa. 
Neuvottelukierrokset käydään ensisijaisesti kirjallisesti. Poliisihallitus varaa kuitenkin oikeuden käydä neuvottelukierroksia tarvittaessa myös suullisesti (erikseen määritellyssä paikassa Suomessa, suomenkielellä).  Yksittäisen neuvottelukierroksen toteuttamistapa ilmoitetaan neuvottelukutsussa. Neuvottelukutsussa vahvistetaan myös tarjouspyyntömateriaalien toimittamistapa sekä tarjoajan kommentoimien materiaalien toimittamistapa.

Tarjousvaiheeseen pääseminen edellyttää tarjoajan osallistumista hankinnan neuvotteluvaiheeseen. Mikäli tarjoaja ei osallistu neuvotteluvaiheeseen, suljetaan heidät pois hankintamenettelystä. 

TARJOUSVAIHE

Kun neuvottelukierroksia on käyty Poliisihallituksen harkinnan mukaisesti tarpeellinen määrä, julkaisee Poliisihallitus lopullisen tarjouspyynnön, johon tarjoajat antavat tarjouksensa.
Tämä on ilmoitus hankintamenettelyn keskeyttämisestä, jossa hankinnan kohteena ovat heitteet ja  40 mm ammukset poliisin ja Rajavartiolaitoksen käyttöön. 

Hankinnan kohteena on erilaiset poliisi- ja sotilaskäyttöön valmistetut heitteet, mm. valoääni- ja savuheitteet sekä erilaiset 40 mm ammukset. Hankinnan kohde ja sille asetetut vaatimukset tarkentuvat hankintamenettelun neuvottelu- ja tarjousvaiheessa. Hankinta kilpailutetaan kokonaishankintana, jolloin tarjoajalla tulee olla valmius tarjota kaikkia hankinnan kohteena olevia tuotteita. 

PutuL 75 §:n mukaan hankintayksikkö voi keskeyttää hankinnan todellisesta ja perustellusta syystä. 

PutuL 22 §:n mukaan neuvottelumenettelyn viimeisessä vaiheessa on todellisen kilpailun valmistamiseksi oltava riittävä määrä tarjoajia, jos vaatimukset täyttäviä tarjoajia tai tarjouksia on riittävästi. 

Hallituksen esitys Eduskunnalle laiksi julkisista puolustus- ja turvallisuushankinnoista ja eräiksi siihen liittyviksi laeiksi (HE 76/2011) mukaan pykälän 3 momentin mukaan neuvottelumenettelyn viimeisessä vaiheessa hankintayksikön tulisi pyrkiä ylläpitämään riittävä kilpailun taso. Neuvotteluissa tulisi olla mukana riittävä määrä tarjoajia, jotta voitaisiin varmistua todellisesta kilpailutilanteesta. Neuvotteluja voidaan kuitenkin käydä vain  tarjoajien kanssa, jotka ovat täyttäneet tarjouspyynnössä tai hankintailmoituksessa asetetut vaatimukset. Tämän edellytyksen voidaan katsoa olevan ensisijainen, ja hankintayksikön velvollisuus on ottaa neuvottelumenettelyn viimeiseen vaiheeseen mu kaan vain sellaisia tarjoajia ja tarjouksia, jotka täyttävät hankintayksikön asettamat vaatimukset. Hyväksyttävänä hankintamenettelyn keskeyttämisperusteena voitaisiin pitää tilannetta, jossa tarjoaja tai tarjoajat sekä hankintayksikkö eivät neuvotteluista huolimatta löydä sellaista ratkaisua, joka vastaisi hankintayksikön tarpeita.

Hankintamenettelyn viimeiseen vaiheeseen eli tarjousvaiheeseen jäisi vain yksi tarjoaja, joka ilmoittautui neuvottelutilaisuuteen ja jätti alustavan tarjouksen annettuihin määräaikoihin mennessä. Alustavan tarjouksen mukaan, tarjoajalla ei ole tarjota kaikkia alustavan tarjouspyynnön mukaisia hankinnan kohteena olevia tuotteita. Tämä tarkoittaa sitä, ettei sopivia tarjouksia ole, eikä hankintamenettelyssä voitaisi enää varmis-taa todellista kilpailutilannetta eikä ylläpitää riittävää kilpailun tasoa. 

Näin ollen hankintamenettelyn POL-2024-125740 / Heitteet ja 40 mm ammukset keskeyttämiselle on todellinen ja perusteltu syy PutuL 75 §:n mukaisesti. 

Päätös on annettu tiedoksi asianosaisille 2.10.2025.


Winner: Rajavartiolaitos
Number of bids: 5